
Anexa nr. 13 la Decizia HCLMT nr. ___ / ___ 2026

Ghid de stil 
Programul prioritar de finanțare nerambursabilă cu caractere multianual Școli Creative, derulat de Centrul de Proiecte în parteneriat cu Administrația pentru Sănătate și Educație a Municipiului Timișoara în perioada 2026-2027


Scopul acestor recomandări este obținerea unui grad ridicat de coerență stilistică și de limbaj la nivelul tuturor descrierilor de proiecte și evenimente sau activități pe care le veți completa în rubricA „Sumarul proiectului cultural” din Cererea de finanțare (Anexa 5.1) și în rubrica „Descrierea evenimentului/activității” din Formularul pentru informații despre evenimente (Anexa 16). Vă reamintim că textele pe care le transmiteți Centrului de Proiecte vor fi utilizate de către autoritatea finanțatoare în multiple contexte de comunicare și promovare.


Concizie 
Folosiți fraze concise și exacte, pentru a vă încadra în numărul maxim de cuvinte sau caractere.

Structură propusă
Includeți informațiile principale legate de proiect sau eveniment: de ce îl derulați ce probleme/nevoi vizează și cum / prin ce mijloace, respectiv cui se adresează.

Terminologie
Evitați termenii foarte tehnici sau foarte abstracți, astfel încât să poată fi înțeles cu relativă ușurință de către oricine.

Ortografie
Folosiți întotdeauna diacritice.
Nu folosiți majuscule (ALL CAPS) pentru evidențierea unor cuvinte din text.
Scrieți titlurile de proiect sau de acțiuni culturale cu italice.
Dacă aveți de inclus un citat, folosiți ghilimelele specifice ortografiei românești: „...”.

Date
Scrieți data în formatul ZZ lună 2026. Exemplu: 1 ianuarie 2026 (nu 1.01.2026).
Perioade: 1-31 ianuarie 2026, 1-15 februarie, dar 1 ianuarie – 1 februarie 2026.

